als_Latn dik_Latn sag_Latn
Shikoni se si duket sot djaloshi qe bëri botën te qajë
Gushtin e kaluar u nxor i gjakosur nga rrënojat e një ndërtese në Alepo pas bombardimeve të forcave të Assadit, duke u kthyer në simbol të shkatërrimit të këtij qyteti nga lufta civile.
Fotoja e tij me fytyrën e mbuluar me gjak, por me një qëndrim stoik për moshën, u shpërnda miliona herë në të gjithë botën.
Kur opozitarët e nxorën nga rrënojat, 3-vjeçari Omran Daqneesh ishte i tëri i mbuluar nga pluhuri dhe gjaku dhe u ul në kolltukun e një ambulance. Qëndronte i heshtur, pamja e tij fliste më shumë se gjithçka.
Sipas raportimeve të mediave ndërkombëtare, vogëlushi çoi dorën në pjesën e fytyrës dhe shikoi gjak. Ashtu në heshtje e fshiu gjakun për kolltukun e ambulancës. Në atë sulm ku vetë mbeti i plagosur, vogëlushi humbi të vëllamë, Aliun.
Por, tashmë pothuajse një vit më vonë, e gjitha duket një kujtim i largët. Pamjet e fundit të Omran-it të mbushin me gëzim. Ai është shëruar, është shëndoshur dhe paraqitet tek luan me të atin në një zonë të kontrolluar nga qeveria siriane në qytetin e Alepos, në Sirinë veriore.
Intervista e plotë me Omranin nga “Ruptly” do të transmetohet në ditët në vazhdim.
als_Latn als_Latn als_Latn als_Latn als_Latn als_Latn als_Latn